laion/Wikipedia-Exotic huggingface dataset:
ברכת ירושלים

ברכת ירושלים (המכונה גם ברכת בניין ירושלים או בונה ירושלים) היא הברכה הארבע עשרה בתפילת שמונה עשרה, אחת משלוש עשרה ברכות הבקשה בתפילה זו. עיקרה הוא תחינה לבורא לקומם את ירושלים מאפרה ולהשיב את שכינתו לתוכה. תשכון בתוך ירושלים עירך כאשר דיברת, וכיסא דוד עבדך מהרה בתוכה תכין, ובנה אותה בנין עולם במהרה בימינו. ברוך אתה ה', בונה ירושלים. ולירושלים עירך ברחמים תשוב, ותשכון בתוכה כאשר דיברת, ובנה אותה בקרוב בימינו בנין עולם, וכיסא דוד (עבדך) מהרה לתוכה תכין. ברוך אתה ה', בונה ירושלים. ולירושלים עירך ברחמים תשוב, ובנה אותה בנין עולם במהרה בימינו. ברוך אתה ה', בונה ירושלים. על ירושלם עירך ברחמים תשוב, ותבנה אותה בנין עולם במהרה בימינו. ברוך אתה ה', בונה ירושלם. תשכון בתוך ירושלים עירך כאשר דברת, וכסא דוד מהרה בתוכה תכין, ובנה אותה בקרוב בימינו בנין עולם. ברוך אתה ה', בונה ירושלים. תשכון בתוך ירושלים עירך כאשר דיברת, וכיסא דוד (עבדך) מהרה בתוכה תכין, ובנה אותה בקרוב בימינו בנין עולם. ברוך אתה ה', בונה ירושלם. תִּשְׁכּוֹן בְּתוֹךְ יְרוּשָׁלַיִם עִירָךְ כַּאֲשֶׁר דִּבַּרְתָּ, וּבְנֵה אוֹתָהּ בִּנְיַן עוֹלָם בִּמְהֵרָה בְיָמֵינוּ. בָּרוּךְ אַתָּה ה' בּוֹנֵה יְרוּשָׁלָיִם. רחם ה' אלוהינו ברחמיך הרבים על ישראל עמך ועל ירושלים עירך ועל ציון משכן כבודך ועל היכלך ועל מעונך ועל מלכות בית דוד משיח צדקך ברוך אתה ה' אלהי דוד בונה ירושלים. בתשעה באב מוסיפים בברכת ירושלים את תפילת נחם. מקורה של תפילת נחם הוא בתלמוד הירושלמי (על אף ששם מופיעה המילה 'רחם' במקום 'נחם'). לפי רוב נוסחי התפילה, תפילת נחם נאמרת לפני חתימת הברכה ("ברוך אתה..."), וכן חתימת הברכה הרגילה לא נאמרת אלא מוחלפת בחתימתה של תפילת נחם. לפי נוסח תימן לא מוסיפים את תפילת נחם לברכת ירושלים, אלא תפילת נחם נאמרת במקום הברכה הרגילה. יש נוהגים לומר את תפילת נחם בכל שלוש התפילות של תשעה באב (תפילת ערבית, תפילת שחרית ותפילת מנחה). כך נוהגים חלק מן הספרדים (היישוב הישן הספרדי בארץ ישראל, מצרים, הקהילה הספרדית-פורטוגזית באמסטרדם ועוד), וכך גם מנהג יהודי תימן ויהודי איטליה. לעומתם יש נוהגים לומר תוספת זו רק בתפילת מנחה של תשעה באב. כך נוהגים האשכנזים, וחלק מן הספרדים (בעיקר יוצאי צפון אפריקה, גאורגיה, טורקיה, הבלקן, וחלק מהספרדים במערב אירופה, למעט באמסטרדם). אורי ארליך, ‏לנוסחן הקדום של ברכת 'בונה ירושלים' ו'ברכת דוד' בתפילה, פעמים 78 (חורף תשנ"ט), עמ' 16–43. ולירושלים עירך, בלחנו של בן ציון שנקר, באתר יוטיוב כשאומרים קרובות בתעניות, נוהגים לחתום ברכה זו בחתימה הארצישראלית "בא"י א-להי דוד ובונה ירושלים". עיין מחזור קמחא דאבישונא, בולונייא ש"א, עמ' 352 תלמוד ירושלמי, מסכת ברכות, פרק ד', הלכה ג'. הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
כתב העת הישראלי לריפוי בעיסוק

כתב העת הישראלי לריפוי בעיסוק (באנגלית: The Israeli Journal of Occupational Therapy, IJOT) הוא כתב עת מדעי ישראלי של העמותה הישראלית לריפוי בעיסוק, העוסק בריפוי בעיסוק. כתב העת הוא רבעון דו-לשוני (בעברית ובאנגלית) הרואה אור החל משנת 1992. חלק מתהליך ייצורו נעשה בידי פרויקט תעסוקה נתמכת של המכון הייחודי לשימושי המחשב ע"ש קרטן, תל אביב והיחידה להוצאה לאור של "אחוה" - ארגון נכי הצפון וחיפה. המייסדת והעורכת הראשית הראשונה הייתה נעמי כץ. העורכת הראשית של כתב העת היא ד"ר בתיה מרום. כתב העת זמין בחלקו במאגר כתבי עת בינלאומי JSTOR, ובספריות האקדמיות בישראל. אתר האינטרנט הרשמי של כתב העת הישראלי לריפוי בעיסוק כתב העת הישראלי לריפוי בעיסוק גיליונות "כתב העת הישראלי לריפוי בעיסוק" במאגר JSTOR (הצגת דף זה מתאפשרת לאחר הזדהות באתר הספרייה הלאומית, וכניסה לכתב עת כלשהו בדף המוצג. הרישום לאתר הספרייה הוא חינם) ערך זה הוא קצרמר בנושא רפואה ובנושא כתבי עת. אתם מוזמנים לתרום לוויקיפדיה ולהרחיב אותו.
אנדי טימונס

אנדי טימונס (באנגלית: Andy Timmons. נולד ב-26 ביולי 1963) הוא גיטריסט אמריקאי. טימונס נולד בדאלאס שבטקסס והחל דרכו בגיל 13 באינדיאנה בלהקה ששמה Taylor Bay. הוא למד לנגן בגיטרה קלאסית במשך שנתיים, לפני שהוא עבר למיאמי ללמוד מוזיקת ג'אז באוניברסיטת מיאמי. בין היתר הוא נבחר לאחד הגיטריסטים הטובים בעולם (מתוך 20) במגזין היפני music magazine's reader. שיריו של טימונס הם לרוב אינסטרומנטליים, אך ישנם כמה שירים שבהם הוא שר. 1994 - ear X-tacy (Ear X-Tacy) 1997 - ear X-tacy 2 1997 - Pawn Kings 1998 - Orange Swirl (Orange Swirl) 1999 - The Spoken and the Unspoke 2000 - And-thology 1 & 2 2001 - That Was Then, This is Now 2006 - Resolution מדיה וקבצים בנושא אנדי טימונס בוויקישיתוף אתר האינטרנט הרשמי של אנדי טימונס אנדי טימונס, ברשת החברתית פייסבוק אנדי טימונס, באתר AllMusic (באנגלית) אנדי טימונס, באתר MusicBrainz (באנגלית) אנדי טימונס, באתר Discogs (באנגלית) אנדי טימונס, באתר Songkick (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
אגם נאצר

אגם נאצר הוא מאגר מים בדרום מצרים ובצפון סודאן, שנוצר כתוצאה מבניית סכר אסואן, בין השנים 1958 ו-1970, וניזון ממימי נהר הנילוס. האגם קרוי על שמו של נשיא מצרים גמאל עבד אל נאצר, שבזמן שלטונו הוקם הסכר. האזור הקרוי "אגם נאצר" מתייחס לחלק המצרי של מקווה המים, המהווה כ-83% משטחו. שאר המאגר, המצוי בשטחה של סודאן, מכונה בפי הסודאנים "אגם נוביה". שטח האגם הוא 5,250 קמ"ר, אורכו כ-550 ק"מ, ורוחבו המרבי כ-35 ק"מ בסמוך לחוג הסרטן. מספר אתרים ארכאולוגיים שהיו מצויים בשטח ההצפה פורקו והועברו לאזורים גבוהים יותר לבל ייפגעו. כדי למנוע את עליית מפלס האגם, נבנתה בין השנים 1978–1998 תעלת סאדאת, שדרכה נשאבים מי האגם לכיוון צפון-מערב ויוצרים את אגמי תושכא. כתוצאה מהעומס המלאכותי והפתאומי על קרום כדור הארץ שנוצר במקום עם היווצרות האגם, החלו להתרחש במקום רעידות אדמה מושרות, אך קטנות, שלא התרחשו קודם לכן. תופעה דומה נצפתה לראשונה לאחר היווצרות אגם מיד שבמדינות נבדה ואריזונה שבארצות הברית. סכר אסואן מקדשי אבו סימבל נתונים טכניים עדכניים באתר הרשות הבינלאומית לאגמים אגם נאצר, באתר אנציקלופדיה בריטניקה (באנגלית) ,Fat-Helbary R., Tealb, A., 2000. A Study of Seismicity and Earthquake Loading at Proposed Kalabsha Dam Site, Aswan, Egypt. 12WCEE200, pp. 1-8 Simpson, D., W., 1976. Seismicity Changes Associated with Reservoir Loading. Engineering Geology, 10. pp. 123-124
פולימורפיזם

פולימורפיזם – מיוונית "רב-צורתיות" – מתאר מספר מצבים אפשריים לתכונה מסוימת. האם התכוונתם ל... פולימורפיזם (מדע החומרים) – תכונה בענף מדע החומרים המתארת את היכולת של מוצק להתקיים ביותר מצורה אחת או מבנה גביש. "שינוי הצורה" מתבטא בשינוי סידור האטומים המקנה לפולימורף מאפיינים שונים. לדוגמה, לסידן פחמתי קיימים פולימורפים רבים, ביניהם קלציט וארגוניט, כשהנוסחה הכימית של שניהם היא CaCO3. דוגמה אחרת: יהלום וגרפיט הם שתי צורות שונות מאוד של פחמן. פולימורפיזם (ביולוגיה) – מושג בביולוגיה, המתאר את התופעה שאללים רבים של אותו גן בתוך אוכלוסייה, מבוטאים בפנוטיפים שונים. לדוגמה, צבע העור האנושי הוא פולימורף. פולימורפיזם (מדעי המחשב) – מנגנון בתחום מדעי המחשב, המאפשר הפעלה של פונקציה מתוך התייחסות מופשטת לאובייקט. הפונקציה שמופעלת אופיינית לסוג האובייקט המסוים אליו התייחסו. קוד פולימורפי – סוג של תוכנה זדונית (Malware), כדוגמת וירוס, שעוברת מוטציה בכל הדבקה, ובכך מקשה על תוכנות אנטי וירוס המבוססות על קובץ חתימות לזהותה. מונומורפיזם
ויקטור מאקייב

ויקטור פטרוביץ מאקייב (25 באוקטובר 1924 - 25 באוקטובר 1985) היה מהנדס טילים סובייטי, שהיה אחראי לפיתוח רוב הטילים הבליסטיים של ברית המועצות שנועדו לשיגור ימי מתוך צוללות. לימים הוסבו חלק מהטילים שתוכננו על ידו למשגרי לוויינים. משרד התכנון מאקייב פועל עד היום וממשיך לפתח טילים בליסטיים מדגמם שונים. עסק בתכנון טילים ומנועים גם לתוכנית חלל של ברית המועצות והיה עמיתו של סרגיי קורוליוב. טילים בליסטיים מדור ראשון: R-11 - הטיל הבליסטי הראשון של ברית המועצות ששוגר מצוללת R-13 R-17 R-21 - הטיל הבליסטי הראשון של ברית המועצות ששוגר מצוללת שנמצאה מתחת למים טילים בליסטיים מדור שני: R-27- הטיל הבליסטי הראשון של ברית המועצות המונע בדלק רקטי נוזלי בר אחסון, שתודלק במפעל ונופק ליחידות הצוללות של הצי R-27 R-29 - הטיל הבליסטי המשוגר מצוללת, הראשון בעולם, שהיה בעל טווח בין יבשתי טילים בלסיטיים מדור שלישי: R-29R - הטיל הבליסטי המשוגר מצוללת, הראשון בעולם בעל ראשי נפץ מתפצלים R-39 - הטיל הבליסטי המשוגר מצוללת, הראשון בעולם בעל ראשי נפץ מתפצלים בעלי הנחיה עצמאית לכל ראש נפץ R-29RM - טיל בליסטי בעל דיוק גבוה במיוחד מאקייב עוטר בעיטורים רבים של ברית המועצות, ובהם: גיבור העמל הסוציאליסטי (עוטר פעמיים - ב - 1961 ו - 1974) עיטור לנין (חמש פעמים: ב - 1956, 1961, 1963, 1974 ו - 1984) עיטור מהפכת אוקטובר (1981) פרס לנין פרס ממשלת ברית המועצות (שלוש פעמים) מדיה וקבצים בנושא ויקטור מאקייב בוויקישיתוף אתר משרד התכנון ע"ש מאקייב ויקטור מאקייב, באתר "Find a Grave" (באנגלית)
The Who Sell Out

The Who Sell Out הוא אלבום קונספט פופ-פסיכדלי מאת להקת המי משנת 1967. זהו אלבומה השלישי של הלהקה, והוא מורכב מאוסף שירים בסגנונות שונים כשבין השירים שזורות פרסומות (בביצוע חברי הלהקה) למוצרי צריכה קיימים. בכך יצרה הלהקה מעין שידור של תחנת הרדיו הפיראטית "רדיו לונדון" ששידרה מספינה בלב ים בין השנים 1967-1964. יציאת האלבום לוותה בתביעות משפטיות רבות, בשל הפרסומות למוצרים קיימים (חלקם התבססו אף על ג'ינגלים קיימים) ששולבו בין השירים ואף הופיעו על עטיפת האלבום. להקלטת האלבום, שכרה הלהקה את שירותיו של הקלידן אל קופר. בשנת 1995 יצאה מהדורה חדשה של האלבום. מהדורה זו כללה בונוסים רבים ובהם פרסומות אמיתיות שחברי הלהקה הקליטו באותה העת. בשנת 2003 הגיע האלבום למקום ה-113 ברשימת 500 האלבומים הגדולים בכל הזמנים שערך מגזין הרולינג סטון. באלבום מופיעים מספר מלהיטיה הבולטים ביותר של הלהקה, ובראשם השיר "I Can See for Miles" (אנ') שהיה גם השיר היחיד באלבום שיצא כסינגל. ברשימת 500 השירים הגדולים של כל הזמנים שערך מגזין הרולינג סטון, הגיע השיר למקום ה-258. מידע על האלבום The Who Sell Out באתר MusicBrainz האלבום The Who Sell Out באתר Discogs מידע ודגימות לאחד משירי האלבום מידע מפורט על האלבום
אינדורה

המונח "אמדור" מפנה לכאן. אם הכוונה למשמעות אחרת, ראו אמדור (פירושונים). אינדורה (בעבר אמדור) היא עיירה במערב בלארוס במחוז גרודנו ליד הגבול עם פולין וליטא. במאה ה-18 הייתה באמדור קהילה יהודית חשובה של יהדות ליטא והיא שימשה כאחת ממקומות המפגש של ועד ארבע הארצות. אמדור הייתה עיר מוצאו של אחד מראשוני החסידות, הרב חיים חייקל מאמדור שנפטר בשנת 1787. למרות היותה עיירה קטנה, הייתה באמדור ישיבה. בתחילת המאה ה-20 התגוררו באמדור כ-2000 נפש, כ-90% מהם היו יהודים. הרב ראובן כץ כיהן כרבה של אמדור בין השנים תרס"ט-תרפ"ג. במהלך השואה השמידו הנאצים את יהודי אמדור ביחד עם יהודי אודלסק הסמוכה ומאז אין באינדורה יהודים. בשנת 2003 קבוצת נוער הגיעה לאינדורה, שיפצה את בית הקברות היהודי במקום והקימה סביבו גדר בסיוע אנשי המקום. חלק מרבני אמדור נודעו בשמם: רבי דוד ז"ק ב"ר ישראל (סביב 1720) רבי שמואל ב"ר יוסף (עד 1763) - מחבר "תשובות שמואל" ו"חידושי מר שמואל" רבי אברהם עזרא כ"ץ רבי אביגדור מרדכי כ"ץ - בנו של הרב הקודם ומחבר "פרי הדר", לימים רבה של אוסטרינה רבי טוביה יפה - שימש בהמשך מו"צ בעיר טיקטין רבי ראובן כץ - לימים רבה של פתח תקווה וסביבתה רבי צבי הירש טורבוביץ - לימים רבה של מגדיאל רבי ישראל לוונדרשטיין - רבה האחרון של אמדור, נספה בשואה ידידיה אפרון, אמדור: מיין געבוירן-שטעטל, בואנוס איירס, 1973. ספר ביידיש על זכרונות מאמדור (זמין ברשת: ספר יזכור לקהילת אמדור, בספריית העיר ניו יורק) רחל גרוסבאום-פסטרנק, "אינדורה", בתוך: שמואל ספקטור וברכה פרוינדליך (עורכים), פנקס הקהילות: (4) פולין, כרך ח: מחוזות וילנה–ביאליסטוק–נובוגרודק, ירושלים: יד ושם, תשס"ו 2005, עמ' 132–135. מדיה וקבצים בנושא אינדורה בוויקישיתוף אינדורה (Indura), באנציקלופדיה של הגטאות, באתר יד ושם "אינדורה", באתר השטעטל הווירטואלי אהלי שם, אמדור, באתר היברובוקס לאורה קרגו, אינדורה, אנציקלופדיה של המחנות והגטאות (כרך II, חלק A, עמ' 894–896), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) אמדור (בלארוס), דף שער בספרייה הלאומית Proposal Indura, Belarus Yizkor Book, מאתר Jewishgen זכרונות קוטיק, פרק 29, הערה 53 באתר JewishGen דווח על שיחזור בית הקברות היהודי באינדורה, אוגוסט 2003
לחש

לחש הוא אמירה שמאמינים מייחסים לה סגולה לשינוי המציאות בהווה, או בעתיד. אין תימוכין מדעיים או מחקריים לכך שלחשים עשויים לפעול, והאמונה בכוחם נחשבת אמונה טפלה. קיימים שני סוגי לחשים: "לחשים רגילים", הנאמרים על ידי הדיוטות בתחומי דת, וכישופים המוטלים על ידי מכשפים. לחשי הדיוטות נחשבים סגולה לעתיד טוב, או נאמרים בזמני מצוקה או חרדה בידי המאמין, כדי לנסות ולעזור לעצמו וליקרים לליבו כפנייה לכוחות אלוהיים או כוחות על־טבעיים. יש סוגי לחשים רבים, שהמאמינים מייחסים להם השפעות, כמו הסרת עין הרע, ברכה, הריון ולידה, אהבה, ישועה ממחלה, וכן הלאה. אנשים רבים זוקפים לזכות לחשים הצלה מפגעים שונים. כאשר הלחש אינו נושא פרי מיוחס הכישלון להיעדר אמונה בלחש או לפעולתו של אל. לחשיהם של מכשפים נחשבים בעלי סגולה רבה יותר, בעיני המאמינים, ומיוחסת להם עצמה רבה יותר. בתרבות המודרנית, יש שימוש בלחשים בספרות פנטזיה העוסקת בקסמים. בסדרת ספרי "הארי פוטר" מגדילה הסופרת לעשות ומכניסה את הלחשים למערכת הלימודים בבית־הספר לקוסמים. הלחש שונה מתפילות וברכות בכך שאין פנייה לאל או אמירה אופטימית על העתיד לבוא אלא חזרה על טקסט ידוע מראש, שלעיתים אין פשרו ברור. בתורה קיים איסור להשתמש בלחשים, נאמר במקרא: "וחובר חבר", ופירשו בספרי ובתלמוד שהכוונה לאדם הלוחש לחש כדי לשתק נחש או עקרב. איסור זה נמנה בתרי"ג מצוות . אולם במקרים מסוימים התירו חז"ל להשתמש בלחשים, בתלמוד במסכת שבת מובא שורה של לחשים שמותר לאומרם בהזדמנויות שונות: כנגד חום גבוה, שחין וכאב, או כנגד שד לחשים אלו הותרו כדי ליישב את דעתו של החולה או הנפגע, כדי שהפחד לא יחמיר את מצבו. במשנה מובא עונש הלוחש: "הלוחש על המכה... אין לו חלק לעולם הבא", אך בתלמוד מוסבר שמדובר במי שרוקק לפני הלחש, משום שאין להזכיר שם האל בזמן רקיקה. מילת קסם השבעה (מאגיה) כתבי הפירמידות לחשים במסופוטמיה לחש עלילת האלים הנאבקים בנחש ספר הרזים Conley, Craig (2008). Magic Words, A Dictionary. San Francisco: Weiser Books. p. 40. ISBN 978-1-57863-434-7. מדיה וקבצים בנושא לחש בוויקישיתוף לחש, באתר אנציקלופדיה בריטניקה (באנגלית) קסמים, דף שער בספרייה הלאומית סליחה הרב, זה בסדר לשאול כמה שאלות? בעניין קבלה מעשית לחשים וקמיעות - הרב אביגדור אמיתי תלמוד בבלי, מסכת כריתות, דף ג', עמוד ב' ספר המצוות להרמבם לא תעשה לה תלמוד בבלי, מסכת שבת, דף ס"ז, עמוד א' משנה, מסכת סנהדרין, פרק י', משנה א' תלמוד בבלי, מסכת סנהדרין, דף צ', עמוד א' ערך זה הוא קצרמר בנושא דת. אתם מוזמנים לתרום לוויקיפדיה ולהרחיב אותו.
A Nice Pair

A Nice Pair (זוג נחמד) הוא אלבום אוסף של פינק פלויד. האלבום הוא בעצם The Piper at the Gates of Dawn ו-A Saucerful of Secrets המשולבים יחד ונמכרים בעטיפה חדשה. A Nice Pair הגיע למקום ה-36 בארצות הברית. A Nice Pair יצא במהדורות שונות בארצות הברית ובאנגליה. ישנם מספר הבדלים בין הגרסות בדיסק הראשון, מה שהופך את הגרסה האנגלית למועדפת יותר על רוב המעריצים של הלהקה. ככל הנראה, החטיבה האמריקאית של החברה ניסתה ליצור מחדש את הדיסק הראשון מקלטות שכבר נערכו עבור הגרסה האמריקאית של האלבום הראשון של פינק פלויד בשנת 1967. יש הסבר לכך על העטיפה האחורית של הגרסה האמריקאית של "A Nice Pair": שירים שלא נכללו באלבום האמריקאי הראשון ("Flaming", "Astronomy Domine" ו-"Bike") נכללו באלבום הזה, אבל טעויות חדשות נעשו. הקלטה חיה של "Astronomy Domine" באורך 8 דקות מהאלבום "Ummagumma" החליפה את הקלטת האולפן המקורית באורך 4 דקות במהדורה האנגלית, כי כנראה חברת הארווסט/קפיטול איבדו את העותק שלהם של הקלטת האולפן. הגרסה האמריקאית של "A Nice Pair" גם החלישה את הסוף של "Interstellar Overdrive" והוסיפה מספר שניות של דממה לפני תחילת השיר "The Gnome". עטיפת האלבום עוצבה על ידי קבוצת "היפנוזיס" שעיצבה עטיפות רבות של אלבומי פינק פלויד אחרים, כגון "The Dark Side of the Moon". העטיפה מורכבת מארבע עטיפות שכל אחת מהן מורכבת מ-9 תמונות שונות. העטיפות לא היו מספיק "חזקות" להוות עטיפת אלבום לבדן, ולכן שולבו יחד. כל תמונה מסמלת פתגם ידוע או משחק מילים באנגלית; לדוגמה, התמונה הימנית באמצע מראה מזלג על כביש, שמסמל מטפורה באנגלית שמשמעותה רגע מכריע, נקודת מפנה או שיא. התמונה האמצעית העליונה מראה שדיים של אישה, משחק מילים ויזואלי על שם האלבום - A Nice Pair - זוג נחמד (במהדורה האמריקאית הודבקו מדבקות סגולות או לבנות עם הכיתוב "Pink Floyd A Nice Pair" על תמונת האישה העירומה). סיד בארט: גיטרות, שירה דייוויד גילמור: גיטרות, שירה רוג'ר ווטרס: גיטרה בס, שירה ריצ'רד רייט: קלידים, פסנתר, מטרולון, ויברפון, שירה ניק מייסון: תופים, כלי הקשה, שירה נורמן סמית': תופים, שירה ב-"Remember a Day" מידע על האלבום A Nice Pair באתר MusicBrainz מידע על האלבום A Nice Pair באתר AllMusic האלבום A Nice Pair באתר Discogs
אלקטרה רקורדס

אלקטרה רקורדס (באנגלית: Elektra Records) היא חברת תקליטים אמריקאית שהוקמה בשנת 1950 ובבעלות חברת וורנר מיוזיק, שפועלת כיום תחת קבוצת תקליטי אטלנטיק. מבחר מהאומנים שהחברה הוציאה את אלבומיהם: מדיה וקבצים בנושא אלקטרה רקורדס בוויקישיתוף אתר האינטרנט הרשמי של אלקטרה רקורדס אלקטרה רקורדס, ברשת החברתית אקס (טוויטר) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
תלמסאן

תלמסאן (בערבית: تلمسان, בברברית: ⵜⵍⴻⵎⵙⴰⵏ, בצרפתית: Tlemcen) היא עיר בצפון אלג'יריה, בצומת דרכים בין חופי הים התיכון והסהרה, ליד הגבול עם מרוקו, במרחק של 270 ק"מ מאוראן. העיר שוכנת על צוקים בגובה של 807 מטר. פרנסת תושביה מגידול זיתים, וענבים ליין. ההתיישבות הערבית הראשונה בתלמסאן הייתה במאה ה-8 בידי אידריס, שקרא לעיר בשם אגדיר (עושר). תלמסאן נוסדה בידי הרומים במאה ה-4 תחת השם "פומריה" כעיר צבאית. בתקופת שלטון הכנסייה הקתולית הפכה לעיר חשובה מאוד ושימשה כמרכז הבישופות. לאחר הכיבוש הערבי ב-708 היא הפכה למרכז של התושבים הנוצרים. בשנים המאוחרות של המאה ה-8 והמאה ה-9, העיר הפכה למרכז של הכת האסלאמית ה"ח'וארג'". תלמסאן היא אחת מערים האסלאמיות הגדולות שפרחו תחת השלטון המוסלמי בין השנים 1282 עד 1553, במאה ה-11 התיישב בה אל-מוראבט הגדול, מפקדו של יוסף בן תאשפין, במטרה להפוך את העיר לעיר מסחר חשובה, הפך את העיר לבירתו ושינה את שמה לתלמסאן. ב-1236 השושלת הברברית של בני זיאן, אשר שלטה במסחר לאורך הסהרה, בחרה בתלמסאן לעיר הבירה שלהם. העיר הפכה לנקודת מעבר חשובה במסחר שבין הסהרה. לכן הייתה העיר נקודה אסטרטגית בהשגת השליטה על האזור. לקראת סוף המאה ה-13 תקפו בני מרין את בני זיאן כדי לשלוט במגרב והטילו על העיר מצור, שהסתיים רק ב-1307 כאשר מפקד צבא המרינים נרצח והמרינים נסוגו. המאבק בין בני זיאן והמרינים המשיך לאורך דורות, ועל תלמסאן הוטל מצור נוסף בין 1377-1359 עד אשר המרינים חזרו לשלוט. ב-1555 עברה תלמסאן לשליטת האימפריה העות'מאנית וסבלה מתקופה של הזנחה. הצרפתים פלשו לתלמסאן ב-1830 וחילקו את העיר לשני מחנות. המחנה הפרו-צרפתי, המורכב ממהגרים ערבים-טורקים, והמחנה הברברי המורכב מאנשיו של אמיר עבר קדיר. ב-1834 החל עבד אל-קאדר אל-ג'זאירי להשתמש בתלמסאן כאחד מבסיסיו במלחמתו כנגד הצרפתים. ב-1942 הפכה תלמסאן לחלק מאלג'יריה הצרפתית. ב-1962, עם קבלת העצמאות של אלג'יריה, הפכה העיר לחלק מאלג'יריה העצמאית. בעיר הייתה קהילה יהודית גדולה ומן העתיקות בצפון אפריקה. כבר מתקופת הגאונים ישנן התכתבויות של חכמי תלמסאן עם גאוני בבל. בין החכמים הידועים שלה: רבי אפרים אנקווה, 'הרב של תלמסאן', שעבר מספרד לתלמסאן אחרי מאורעות קנ"א, והיה גאון בכל תחומי התורה וחכם במדעים רבים. רבי יוסף ששפורטש. רבי סעדיה שוראקי מגדולי משוררי אלג'ריה. רבי נתן ג'ייאן, רבי חיים קצבי, רבי חיים בלייח (נכדו של רבי חיים קצבי), רבי יוסף משאש, רבי אליהו בן גיגי. ועוד שורה של חכמים שהיו מהגדולים שבאלג'ריה בדורותיהם. צרפת נאנטר, צרפת צרפת ליל, צרפת צרפת מונפלייה, צרפת רוסיה קאזאן, רוסיה בוסניה והרצגובינה סרייבו, בוסניה והרצגובינה תוניסיה קירואן, תוניסיה מדיה וקבצים בנושא תלמסאן בוויקישיתוף www.tlemcen-dz.com האתר הרשמי של תלמסאן www.zianides.com תרבות, אמנות והיסטוריה של תלמסאן אוניברסיטת תלמסאן היסטוריה ותמונות עתיקות membres.lycos.fr/tlemcen13000 www.netlemcen.fr.st https://web.archive.org/web/20071009192838/http://www.tilimcen.com/ www.LibreTlemcen.org : אתר קוד פתוח של הקהילה בתלמסאן http://citedetlemcen.free.fr/ : תמונות רשמיות של ערים גדולות באלג'יריה תלמסאן, באתר אנציקלופדיה בריטניקה (באנגלית) תלמסן (אלג'יריה), דף שער בספרייה הלאומית בתשב"ץ נזכר שמו כמה פעמים כאישיות תורנית מתלמסאן. יין ישן בקנקן חדש ברכות, עמוד 55
ישימונית מצויה

ישימונית מצויה (שם מדעי: Stenodactylus sthenodactylus) היא שממית קטנה, שאורכה עד 10 ס"מ. בקיץ היא פעילה בלילה, ובחורף היא פעילה לעיתים אף באמצע היום. הישימונית המצויה חיה בשטחי מזרח התיכון וצפון אפריקה. בישראל נפוצה הישימונית בנגב, במדבר יהודה, בכיכר ים המלח ובבקעת הירדן. היא מופיעה גם באדמות החוליות של מישור החוף, עד מפרץ חיפה. הישימונית המצויה היא שוכנת קרקע. בחוליות היא מתחפרת במשך היום, ובמדבר היא נחבאת מתחת לאבנים. ניזונה מחרקים ומפרוקי-רגליים אחרים. בתחילת חודש מאי הנקבה מטילה ביצים בחול או מתחת לאבן. בכל תטולה 2ביצים. הצעירים בוקעים מהביצים שהם באורך 5סנטימטרים. אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 62-63, 278 מדיה וקבצים בנושא ישימונית מצויה בוויקישיתוף ישימונית מצויה, באתר ITIS (באנגלית) ישימונית מצויה, באתר NCBI (באנגלית) ישימונית מצויה, באתר GBIF (באנגלית) ישימונית מצויה באתר הרשימה האדומה של IUCN ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
דגל ונקובר

דגל ונקובר משמש דגלה של העיר ונקובר בפרובינציית קולומביה הבריטית שבקנדה. הדגל, שעוצב על ידי רוברט ואט (Robert Watt), מנהל מוזיאון ונקובר באותה עת, אומץ על ידי מועצת העיר ב-17 במאי 1983. בסמוך לניצב הדגל מצוי משולש (שברון) ירוק, ובמרכזו מגן בצבע זהב שעליו מצוירים כתר ובו גרזן ומשוט (הכתר ובו הגרזן והמשוט מהווים את "תג העיר"). הכתר מסמל את איחוד חלקיה השונים של ונקובר לעיר אחת. הגרזן והמשוט מזכירים את התומכים של סמל העיר ומסמלים את ענפי הכלכלה העיקריים עליהם התבססה בעבר כלכלת העיר - כריתת עצים ודיג. הצבע הירוק מסמל את היערות הרבים הצומחים סביב העיר. ביתר חלקי הדגל מצוירים פסים תכולים ולבנים בצורת גלים, המסמלים את האוקיינוס השקט ואת הנהרות הרבים המקיפים את העיר. פסים גליים אלה מקורם בדגל קולומביה הבריטית. מדיה וקבצים בנושא דגל ונקובר בוויקישיתוף סמלי העיר ונקובר (אתר רשמי) ונקובר, באתר דגלי העולם (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
סמל ונקובר

סמל ונקובר הוענק לעיר ונקובר שבפרובינציית קולומביה הבריטית שבקנדה על ידי "מכללת שלטי האבירים" ב-31 במרץ 1969. במרכז הסמל מופיע שלט אצולה שבחלקו העליון, משמאל ומימין, שני פרחי מורן המסמלים את הפרובינציה (ומופיעים גם על סמל קולומביה הבריטית). במרכז שלט האצולה מופיע משולש ירוק המסמל את היערות הרבים שסביב העיר, ובמרכזו עמוד טוטם המסמל את תרבות האינדיאנים המקומית. משני צידי המשולש הירוק מצוירים גלים בכחול ולבן המסמלים את האוקיינוס השקט ואת הנהרות שסביב העיר. מעל שלט האצולה מופיע ציצה שעליה מופיע כתר המסמל את העיר עצמה וספינה המסמלת את חשיבות הסחר הימים לכללת העיר והיות הסחר הימי והנמל הטבעי הסיבה להקמת העיר. לשלט האצולה שני תומכים - חוטב עצים ודייג המסמלים את שני ענפי הכלכלה המסורתיים העיקריים עליהם התבססה כלכלת העיר. מתחת לשלט האצולה מופיע המוטו של העיר: "בים, ביבשה ובאוויר אנו משגשגים" (באנגלית: By Sea Land and Air We Prosper). סמל זה הוא השלישי מבין הסמלים של העיר ונקובר. הסמל הראשון של העיר היה בשימוש בין השנים 1886–1903. סמל זה הוחלף בשנת 1903 בסמל שהיה בשימוש עד שנת 1969 הדומה לסמל בו נעשה שימוש כיום בהבדלים הבאים: המשולש במרכז שלט האצולה היה צבוע באדום במקום בירוק, במקום עמוד הטוטם היה מצויר מטה הרמס, לא הייתה לסמל ציצה ופרחים, ומוטו העיר לא כלל את המילה "אוויר". בשנת 1928 נעשה ניסיון לרשום את סמל העיר ברישומי מכללת האבירים, אולם התברר שהסמל אינו תואם את כללי ההרלדיקה[דרושה הבהרה] ולא ניתן לרושמו. ועדה שהוקמה על מנת לפתור בעיה זו דנה בבעיה ארבע שנים ולא מצאה פתרון. בשנת 1962 הוקמה ועדה נוספת ברשות מזכיר העירייה. לוועדה הכינה ארבע סקיצות לדגל אשר נדנו על ידי מועצת העיר. בשנת 1964 הגישה המועצה את העיצוב הנוכחי למכללת האבירים, אשר אישרה את הסמל וכן את "תג" (Badge) העיר הכולל כתר ובו משוט וגרזן המסמלים את העיר וענפי כלכלתה העיקריים. התג מופיע על דגל העיר. דגל ונקובר תיאור סמל העיר באתר העירייה
ערך

האם התכוונתם ל... אתיקה וסוציולוגיה ערך (אתיקה) – מידת טיבו המוסרי של מעשה מסוים תורת הערך (פילוסופיה) ערך (סוציולוגיה) – אמת מידה אידיאלית המבוססת על השקפת עולם ביחס לשאלות של צדק, מוסר, אמת, אסתטיקה וכדומה כלכלה, פסיכולוגיה חברתית ותורת המשחקים ערך (כלכלה) – שווי של מוצר או שירות ערך ריאלי וערך נקוב – שתי דרכים להצגת סכומים הנקובים במטבע מסוים ערך נוכחי (ערך מהוון) – הערך בהווה של סכום כסף (או זרם תשלומים) שאמור להתקבל במועד כלשהו בעתיד תאוריית הערך של העבודה – תאוריה הגורסת כי הערך של כל מוצר או שירות נקבע לפי כמות העבודה שהושקעה בהפקתו תורת הערך – תאוריה המתארת התנהגות אנושית בקבלת החלטות (ענף של פסיכולוגיה חברתית ושל כלכלה התנהגותית) ערך שֵׁפְּלִי – אחד הפתרונות למשחקים בצורת פונקציה קואליציונית מידענות וסמיוטיקה ערך (מאמר) – מאמר בנושא מסוים המרכיב יחד עם מאמרים אחרים מאגר מידע כלשהו ("ערך מילוני", "ערך אנציקלופדי" וכיוצא בזה) ערך (סמיוטיקה) – מונח בסמיוטיקה, חקר הסימנים ומערכות הסימנים מתמטיקה ומדעי המחשב ערך (מתמטיקה) – "פלט" של פונקציה או מופע של משתנה ערך - מספר; מושג מופשט, שבמשמעותו המקובלת משמש לציון כמות ערך מוחלט – פונקציה המודדת את גודלם של איברים בשדה ערך (מדעי המחשב) – מונח בתכנות המתייחס לביטוי שלא ניתן לחשבו לצורה פשוטה יותר "ערכים" (ברבים) ערכים (ארגון) – ארגון החזרה בתשובה ערכים (כתב עת) – ביטאון המפלגה הקומוניסטית הישראלית בשנים 1969-1996 ערכין (פירושונים) כל הערכים שמכילים "ערך" בשמם